
Da li je sunnet proučiti bismillu prije ettehijjatu? Allah vas nagradio!


* 
* 
* 
* 
* 
* 
* 

 
Učenje bismille prije ettehijjatu

Od Poslanika, sallallahu alejhi ve sellem, nije preneseno ispravnim lancima prenosilaca da je prije etehijatu učio bismillu. Doduše, postoji predanje u tom smislu, ali je slabo, a zabilježili su ga: Nesai, Ibn Madže, Ibn Ebu Šejbe, Hakim i Bejheki. Slabim su ga okarakterizirali: imam Buharija, Tirmizi, Bejheki, Nevevi i neki drugi.1 Ibn Omer, radijallahu anhu, učio je bismillu prije etehijatu, a to su, po Bejhekiju 2 i Neveviju 3 sa ispravnim lancem prenosilaca zabilježili imam Malik, 1/290-291, i Abdurrezzak, 2/204/3073. U najvjerodostojnijim hadiskim zbirkama, Buharijinom i Muslimovom Sahihu, nije zabilježeno da je Resulullah, sallallahu alejhi ve sellem, učio bismillu prije etehijatu, i otuda njeno učenje nije legitimno, a Allah najbolje zna.


1 Vidjeti: Hulasatul-ahkam, 1/433-434.  

2 Vidjeti: Es-Sunenul-kubra, 2/142.  

3 Vidjeti: El-Ezkar, str. 67.  

\_\_\_\_\_\_\_\_\_\_


Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** – preuzeto iz knjige “FETVE (Pravne decizije)”


Preuzmite knjigu u pdf formatu:  

<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


